
Parlamentul  României

Camera  Deputaţilor

Comisia pentru industrii si servicii

 Plx.622/2011                                                                               Bucureşti, 09.02.2016



                                                                            Nr. 4c-3/377/2011
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative privind măsuri temporare de combatere a creşterii preţurilor la combustibili, transmisă cu adresa nr. Plx.622 din 16 noiembrie 2011 şi înregistrată la comisie cu nr.4c-3/377 din 17 noiembrie 2011.
În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

Iulian Iancu

RAPORT  

asupra propunerii  legislative privind măsuri temporare de combatere a creşterii preţurilor la combustibili
           În conformitate cu prevederile art.95 din Regulamentul Camerei Deputaţilor, republicat,  Comisia pentru industrii şi servicii a fost sesizată spre dezbatere în fond, cu propunerea legislativă privind măsuri temporare de combatere a creşterii preţurilor la combustibili, transmisă cu adresa nr. Plx.622 din 16 noiembrie 2011 şi înregistrată la comisie cu nr.4c-3/377 din 17 noiembrie 2011.
Senatul în calitate de primă Cameră sesizată, a respins această propunere legislativă  în şedinţa din 9 noiembrie 2011.
Propunerea legislativă are ca obiect de reglementare instituirea unor măsuri sancţionatorii pentru comercianţii de combustibil, de orice fel, care practică preţuri mai mari decât limita maximă de preţ, stabilită prin reglementări adoptate de Guvern.
          Consiliul Legislativ a avizat  negativ propunerea legislativă, conform avizului transmis comisiei cu adresa nr. 572 din 23 mai 2011, întrucât până în prezent, Guvernul nu a adoptat acte normative prin care să stabilească limite minime şi maxime la preţurile pentru combustibili, neexistând în vigoare normele legale în raport de care să se poată aplica.

Guvernul României, nu susţine adoptarea acestei propuneri legislative, conform punctului său de vedere transmis cu adresa nr. 1393 din 9 iunie 2011.
Comisia juridică, de disciplină şi imunităţi, a avizat negativ propunerea legislativă, aviz transmis cu adresa nr. Pl-x. - 622 din 22 noiembrie 2011.
Potrivit prevederilor art.61 din Regulamentul Camerei Deputaţilor, republicat,
membrii Comisiei pentru industrii şi servicii au examinat propunerea legislativă în şedinţa din 09 februarie 2016 şi au hotărât, cu majoritate de voturi, să propună plenului Camerei Deputaţilor respingerea acestei iniţiative legislative.


La lucrările comisiei au fost prezenţi 18 deputaţi din totalul de 18 deputaţi membri ai comisiei.

În raport de obiectul şi conţinutul său, propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
                    PREŞEDINTE,                                                      SECRETAR,

                     Iulian Iancu                                                    Radu-Bogdan Ţîmpău

Consilier parlamentar,

   Viorica Petraşcu

